OzLabs/hebrew-wiki-articles huggingface dataset:
עולם מופלא: העתיד

עולם מופלא: העתיד (באנגלית: Planet Earth: The Future) היא סדרת-טבע של ה-BBC המהווה סדרה-בת לסדרה המצליחה "עולם מופלא" ושודרה מיד לאחר 3 פרקיה האחרונים, בין נובמבר לדצמבר 2006. בסדרה זו 3 תוכניות באורך 60 דקות. הסדרה מלווה בקריינותו של דייוויד אטנבורו שגם מופיע בה כמרואיין.

סדרה זו מדגישה את סוגיית שמירת הסביבה בסדרת ראיונות עם מפיקי "עולם מופלא" והצלמים וכן עם אנשי מדע, חברה, פוליטיקה ופילוסופיה או תאולוגיה בעלי גישות שונות, במטרה לשמר את חיי הבר המצויים בסכנה או עלולים להיות בה.

== פרקי הסדרה ==
#הצלת מינים: הפרק עוסק במינים שונים המצויים בסכנת הכחדה והאם הם באמת כאלה. מרואיינים בו המפיק של עולם מופלא אליסטר פותרג'יל שהרגיש יחד עם דייוויד אטנבורו שמינים שהם צילמו באמת יכולים להיעלם בקרוב ואטנבורו הוסיף שנושא כזה יכול לקרב אנשים רבים אם הם ידעו על כך. צלם נוסף מספר על חוויות מהג'ונגלים באפריקה שהתעורר לקול יריות של ציידים לא-חוקיים. בסדרה מוצגים כמה מחיות עולם מופלא המצויות בסכנה או עתידות להיות: נמר השלג, יעל אתיופי, דולפין האמזונאס והסאיגה הנדירה. לבסוף מדובר על שכבת הקרח של האזור הארקטי הנמסה מדי שנה ועל דוב קוטב שצולם תוקף עדר ניבתנים אך נפצע קשה וגווע למוות ברעב, דבר העלול לחזור על עצמו כל קיץ.
#אל שטחי הפרא: הפרק עוסק בשמורות הטבע. ככל שהאוכלוסייה האנושית גוברת רק רבע מהיבשה (למעט אנטארקטיקה) נותרת לא מיושבת וצריך יותר ויותר פארקים. בהרי סימן באתיופיה נראה גידול אנושי גובר ויותר אדמות חקלאיות במקום. בעיות אחרות כוללות צריכת מים מתוקים גבוהה לאוכלוסיית העולם, מה שגורם להקמת סכרים רבים ולקידוחי נפט מתחת הטונדרה הקנדית. הסדרה גם מציאה פתרון של ממשלת קוסטה ריקה לפגיעה ביערות על ידי תשלום לחקלאים שיעברו מאזורי יער. לבסוף מתוארים ההתחממות הגלובלית ושינויי האקלים, שייתכן שקשורים לפעולות האדם.
#לחיות יחד: הפרק האחרון עוסק בפעולות השימור וההצלה החל מ"קמפיין למען לווייתנים" משנות השישים לריצ'רד ליקי, פקח בפארק לאומי בקניה המגונן מציידים לא-חוקיים, הצדים פילים אך נטל קרקעות מבני שבט המסאי לשם כך, דרך שמורת שונית אלמוגים באינדונזיה. נראים מספר מחלוקות על התיירות, על הצורך בפיתוח בר-קיימא, שלדעת צד אחד מהווה "סתירה עצמית" בשמו ועל שימוש בגביעי ציד שיכול לתרום לכלכה המקומית אך גם לפגוע במינים כמו עז מבריגה. הפרק עוסק גם בתיירות האקולוגית וגם בכוחם של דתות ושל התקשורת ביכולת לעזור לסביבה שלדברי אטנבורו ויוצרי הסדרה יכול להצליח.

==קישורים חיצוניים==

קטגוריה:תוכניות תעודה של ה-BBC
קטגוריה:סדרות טלוויזיה בריטיות שעלו לשידור בשנות ה-2000
קטגוריה:תוכניות טבע
קטגוריה:דייוויד אטנבורו
טאריק בלאק

טאריק ברנרד בלאק (באנגלית: Tarik Bernard Black; נולד ב-22 בנובמבר 1991 בממפיס שבטנסי, ארצות הברית) הוא כדורסלן אמריקאי, המשחק בעמדת הסנטר באסוול ליון-וילרבאן.

==חיים אישיים==
בלאק הוא בנם של לורנס וג'ודית בלאק, ויש לו שני אחים, בילאל ואמל.

בלאק הוא בוגר תואר ראשון מאוניברסיטת ממפיס ותואר שני מאוניברסיטת קנזס.

==קריירת מכללות==
בעונה הראשונה באוניברסיטת ממפיס , בלאק שיחק בכל 35 המשחקים מתוכם פתח בהרכב ב-24 משחקים, תוך ממוצעים של 9.1 נקודות ו-5.0 ריבאונדים למשחק. הוא נבחר לאחר מכן לנבחרת הרוקי של חטיבת USA בה חברה ממפיס.

בעונה השנייה שלו, הוא שיחק בכל 35 משחקים בניהם פתח ב-31, תוך ממוצעים של 10.7 נקודות, 4.9 ריבאונדים ו-1.5 חסימות למשחק. בלאק נבחר לנבחרת השנייה של חטיבת USA ולנבחרת ההגנה.

בעונה השלישית שלו הוא שיחק ב-32 משחקים מתוכם פתח ב-5 משחקים, בעוד ממוצע של 8.1 נקודות ו-4.8 ריבאונדים ב-20.8 דקות למשחק.

ב-20 במאי 2013 עבר בלאק לאוניברסיטת קנזס לאחר סיום לימודיו מממפיס עם תואר במנהיגות קבוצתית, והיה יכול לשחק ישירות בקבוצת הכדורסל של המכללה . בעונה הבודדת שלו בקנזס היא הודחה בסיבוב השני של אליפות המכללות ובלאק השיג ממוצע 15.0 נקודות למשחק בטורניר. משחקו הטוב ביותר במכללות היה עם 19 נקודות ב-9 מ-9 כשמדד היעילות היה טוב ביותר של המכללה במשחק בודד מאז 1990. ב-33 משחקים (פתח ב-15), הוא העמיד ממוצעים של 5.5 נקודות ו-3.9 ריבאונדים ב-13.5 דקות למשחק.

==קריירה מקצועית==
===יוסטון רוקטס===
לאחר שלא נבחר בדראפט 2014, בלאק הצטרף יוסטון רוקטס עבור ליגת הקיץ של ה-NBA. ב-27 באוגוסט 2014 הוא חתם עם הרוקטס. ב-26 בדצמבר 2014, הוא נופה מסגל הרוקטס לקראת הפלייאוף לאחר שהופיע ב-25 משחקים.

===לוס אנג'לס לייקרס===
לאחר ניפויו של בלאק מיוסטון, קיבלה על עצמה לוס אנג'לס לייקרס את חוזהו והוא הצטרף לקבוצה. ב-3 בינואר 2015, הוא הועבר ללוס אנג'לס די-פנדרס, קבוצת הבת של הלייקרס מליגת הפיתוח שם שיחק במשך עונה וחצי. לאחר שחזר ללייקרס, ב-10 באפריל 2015, הוא רשם את משחקו הטוב ביותר באותה העונה עם 18 נקודות ו-10 ריבאונדים בניצחון 98–106 על מינסוטה טימברוולבס.

ב-24 באוגוסט 2016, בלאק חתם על חוזה חדש עם הלייקרס. ב-1 ביולי 2017, הלייקרס ויתרו על השחקן.

===החזרה ליוסטון רוקטס===
ב-17 ביולי 2017, חתם בלאק ביוסטון רוקטס. בלאק שיחק 51 משחקים בהם העמיד ממוצעים של 3.5 נקודות ו-3.2 ריבאונדים, ועזר לקבוצה לסיים במאזן הטוב ב-NBA, ולהעפיל לראשונה בקריירה לפלייאוף שם הפסידו הרוקטס לגולדן סטייט ווריורס בגמר המערב 4:3.

===מכבי תל אביב===
ב-19 באוגוסט 2018 עזב בלאק לראשונה את ארצות הברית וחתם במכבי תל אביב, המתמודדת בליגת העל בכדורסל וביורוליג. בערב ה-23 במאי 2020 הודיעו מכבי תל אביב וטאריק בלאק על שחרורו מהקבוצה בשל פציעה שהשביתה אותו מדצמבר 2019; לדבריו הייתה זו החלטה הדדית עבור האינטרס של בלאק לשהות לצד משפחתו בזמן מגפת הקורונה.

===זניט סנט פטרסבורג===
בינואר 2021 חתם בזניט הרוסית.

===אולימפיאקוס===
בקיץ 2022 חזר ליורוליג וחתם באולימפיאקוס.

==קישורים חיצוניים==

* 
* 

==הערות שוליים==

קטגוריה:כדורסלני אוניברסיטת ממפיס
קטגוריה:כדורסלני אוניברסיטת קנזס
קטגוריה:כדורסלני יוסטון רוקטס
קטגוריה:כדורסלני לוס אנג'לס לייקרס
קטגוריה:כדורסלני לוס אנג'לס די-פנדרס
קטגוריה:כדורסלני מכבי תל אביב
קטגוריה:כדורסלני זניט סנקט פטרבורג
קטגוריה:כדורסלני בשאקשהיר קולג'י
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שחקני NBA שלא נבחרו בדראפט
קטגוריה:טנסי: כדורסלנים
קטגוריה:ממפיס: כדורסלנים
קטגוריה:אמריקאים שנולדו ב-1991
שיטפון 1910 בפריז

הצפה בכיכר [[תחנת סן לאזאר]]
שיטפון 1910 בפריז (בצרפתית: Crue de la Seine de 1910) היה אסון טבע במסגרתו הוצפו בין ה-20 ל-28 בינואר 1910 חלקים נרחבים במרכז פריז עקב עליית נהר הסן על גדותיו. על אף נזקים כבדים ברכוש, לא היו באירוע הרוגים.

== רקע ==
בחורף 1909–1910 ירדו כמויות משקעים גדולות באגן הפריזאי המנוקז על ידי נהר הסן. על אף שמפלס הנהר עלה באופן חריג בחודש נובמבר, לא עורר הדבר דאגה רבה בקרב הפריזאים, כיוון שהתופעה לא הייתה יוצאת דופן במיוחד ולפני כן לא הגיע עד כדי עלייה על גדותיו והצפה של חלקים עירוניים. מפלס הנהר אף ירד בדצמבר, אך בינואר עלה שוב והזרם בנהר התגבר אף הוא. זרמי מים החלו פורצים מרתפים ותעלות ביוב ומים החלו חודרים גם למערכת הרכבת התחתית של פריז. ערים על גדות הנהר ממזרח וממערב לבירה הוצפו, אך המים לא עלו מעבר לגדות הנהר במרכז פריז עד 20 בינואר, אז הוצפה תחנת הרכבת גאר ד'אורסה (כיום, מוזיאון ד'אורסה). ב-21 בחודש פונו תושבים באזורים הנמוכים מבתיהם. תשתיות חשמל וגז עירוניות, שהוקמו בתוך מנהרות מערכות הביוב והרכבת התחתית נהרסו. באזורים הנמוכים הסמוכים לנהר הגיעו המים הגואים עד לגובה הקומה הראשונה של הבתים. כוחות הצלה נעו בסירות ברחבי העיר וחילצו לכודים מהקומות העליונות. הפליטים רוכזו בבתי ספר וכנסיות באזורים הגבוהים יותר של העיר, המרוחקים מן הנהר.

ב-28 בינואר הגיעו המים לגובהם המרבי, 8.62 מעל המפלס הרגיל ובמרץ שב נהר הסן למפלס הרגיל בעונה.

== השלכות ==
אירוע השיטפון אירע לאחר תקופה של תנופת שיקום שהחלה ב-1871, עם סיום מלחמת צרפת–פרוסיה ובלבה של תקופת שיא בפריחתה של פריז, תקופת ה"בל אפוק". הנזקים ברכוש נאמדו ב-400 מיליון פרנק, אך לא דווחו מקרי מוות וגם החשש מפני פרוץ מגפות או מהומות התבדה. פריז השתקמה מהאירוע עד מהרה. רק בשנות ה-60 של המאה ה-20 הוסדרו סכרים בנהר שסיכלו אפשרות עתידית של שיטפון בסדר גודל הרסני.

== השיטפון בתרבות == 
השיטפון מהווה את הרקע לעלילת הסרט מפלצת בפריז מ-2012.

== קישורים חיצוניים ==

* [http://lefildutemps.free.fr/crue_1910/generalites.php אתר המוקדש לתיעוד היסטורי של השיטפון] 
* [http://historic-cities.huji.ac.il/france/paris/photos/flood/flood_1910_paris.html אוסף תמונות מאת הצלם Pierre Petit]
* [https://intransit.blogs.nytimes.com/2010/02/26/100-years-later-revisiting-a-paris-flood/ 100 שנה לשיטפון פריז], הניו יורק טיימס, 26 בפברואר 2010
* 

קטגוריה:אירופה: שיטפונות
קטגוריה:פריז: היסטוריה
קטגוריה:1910 בצרפת
קטגוריה:אסונות בצרפת
קטגוריה:סן
עולם גדול מופלא

עולם גדול מופלא (באנגלית: Earth) הוא סרט טבע בריטי משנת 2007, מבית ה-BBC, המציג את חיות הבר ברחבי כדור הארץ ובעיקר בשלוש חיות גדולות - פיל סוואנה אפריקני, דוב קוטב ולווייתן גדול-סנפיר, שלושתם עלולים להיכחד עקב פעולות האדם. עלילת הסרט והסצינות המצויות בה מבוססות על הסדרה הבריטית המצליחה "עולם מופלא" מ-2006 והם צולמו באתרים שונים בעולם במשך למעלה מ-6 שנים. סרט זה הרוויח 109 מיליון דולר בקופות. בצורתו הוא דומה לסרט מ-2003: "כחול מופלא".

סרט זה בוים בידי המפיקים של עולם מופלא: אלסטייר פות'רגיל ומארק לינפילד בקריינות של פטריק סטיוארט או של ג'יימס ארל ג'ונס בארצות הברית.

הסרט שודר גם בישראל באותו זמן ששודר בבריטניה, בדיבוב לעברית של גיא זוהר.

לסרט נעשה סרט המשך בארצות הברית בשם "Earth: One Amazing Day" בשנת 2017 אשר הופץ בבייג'ינג שיצא עם הקריינות של רוברט רדפורד.

==עלילת הסרט==
הסרט מתחיל באזור הארקטי בו נראית דובת קוטב המתעוררת באביב יחד עם גוריה מעל קרחון גבוה והיא יורדת איתם אל שטח פני הים, שם היא צריכה לצוד כלבי ים המתרבים באביב החמים. דרומה יותר נראים אזורי הטונדרה, בה נראה זאב לבן רודף אחרי עופר של אייל צפון ומשיג אותו, יער הטייגה בו שונר מחפש מזון, היערות הנשירים האירופאים השופעים חיות כמו אפרוחי מנדרין ויערות אסיה בהם נמר אמור הנדיר. דרומה משם ביערות הגשם נראים עדניים בגינאה החדשה ושימפנזות באגן הקונגו, שם חם ולח כל השנה. נראה גם מפל אנג'ל הגבוה בוונצואלה ועגורי חן הנודדים מעל ההימלאיה.

חיות אחרות מצויות באזורים חמים יותר כמו ראמים במדבר, ברדלס בסוואנה האפריקנית הרודף אחרי אנטילופות ועדרי פילים אפריקנים הנודדים לעבר מקווי מים, אך בכמה בורות מים ישנם אריות שצדים פילים צעירים במשך הלילה, על ידי הפלה של הפיל בידי לביאות רבות המפילות אותו לקרקע. הפילים נעים במדבר קלהרי לעבר דלתת האוקוונגו השופעת, בהם הפילים משחקים במים בעוד בבונים מהדסים בהם באי-נוחות.

בימים ובאוקיינוסים משפיעים חומרים מזינים על כמות החיות. במימי טונגה נראית נקבת לווייתן גדול-סנפיר וגורה ששוקל 1 טון המבלים במים הטרופיים אך נאלצים לנדוד לעבר אזורים ממוזגים יותר כדי למצוא תזונה. נראים גם להקת דולפינים מסתערת על דגים באוקיינוס לצד מפרשניים ואריות ים. הלווייתנים מגיעים לימים הממוזגים אך נאלצים להיזהר מטורף ענקי - עמלץ לבן, הצד גורי דובי ים בחופי דרום אפריקה. לבסוף הם מגיעים למימי אנטארקטיקה, שם ניזונים מיצורי קריל קטנים, אותם הם לוכדים במזיפותיהם. נראים גם הפינגווינים המתרבים ביבשת.

בחורף החיים מסתלקים מאטנארקטיקה ומופיע הזוהר הדרומי לאורך החורף האנטארקטי הקשה, מתי שבקוטב הצפוני קיץ. בקיץ הדובים הלבנים הזכרים לא מצליחים לעמוד על הקרח הדק ואחד הדובים נאלץ לשחות בין קרחונים הרחק לעבר הים. על אי נידח הוא מנסה לצוד ניבתנים ללא הצלחה עד למותו מרעב ומפציעות חטיהם.

הסרט מסתיים בשורת משפטים קצרה על שלושת המינים הראשיים בסרט: דוב לבן, פיל אפריקני ולווייתן גדול-סנפיר ומזהיר שאם כדור הארץ ימשיך להתחמם ולהיפגע, יצורים אלה עלולים להיכחד לחלוטין תוך שנים אחדות.

==ראו גם==
* עולם מופלא
* עולם מופלא 2

==קישורים חיצוניים==
* 

קטגוריה:סרטי 2007
קטגוריה:סרטי טבע
קטגוריה:סרטים בריטיים
רנגה רודוויל

רנגה רודוויל (בגרמנית: Rengha Rodewill; 11 באוקטובר 1948) היא צלמת, סופרת, ציירת, מעצבת גרפית, ורקדנית גרמנייה.

==ביוגרפיה==
רנגה רודוויל גדלה בעיר האגן שבגרמניה. היא למדה ריקוד על במה עם אינגבורג שוברט-נוימן בהאגן וציירה עם וויל ד'אנגל. בשנת 1978, בתום לימודיה באיטליה ובספרד, עברה לגור בברלין.

ב-1988, פתחה סטודיו בפוטסדאם ובבלסברג, יחד עם אווה שטריטמאטר (Strittmatter), אותה פגשה בשנת 2000.
היא פרסמה ספר שירים שנקרא "Zwischenspiel – Lyrik, Fotografie" בשנת 2010.

המשוררת אווה שטריטמאטר והצלמת רנגה רודוויל

רודוויל הציגה תערוכות רבות בגרמניה ומחוץ לה. התערוכות והאירועים של רודוויל מציגים אמנים ידועים ללא שכר. כמו כן היא משלבת בתערוכותיה מספר דיסציפלינות.

רנגה רודוויל מתגוררת בברלין ועובדת כצלמת וכסופרת.

==פרסומים==
<div class="mw-content-ltr">
* אנגליקה שרובסדורף Angelika Schrobsdorff – Leben ohne Heimat (Biografie). Bebra-Verlag, Berlin 2017, 
*Zwischenspiel – Lyrik, Fotografie. Zusammen mit Eva Strittmatter . Plöttner Verlag, Leipzig 2010, 
* Einblicke – Künstlerische - Literarische - Politische. Die Bildhauerin Ingeborg Hunzinger. Mit Briefen רוזה לוקסמבורג. Karin Kramer Verlag, Berlin 2012, 
* Bautzen II – Dokumentarische Erkundung in Fotos mit Zeitzeugenberichten und einem Vorwort von Gesine Schwan. Vergangenheitsverlag, Berlin 2013, 
* Hoheneck – Das DDR-Frauenzuchthaus, Dokumentarische Erkundung in Fotos mit Zeitzeugenberichten und einem Vorwort von Katrin Göring Eckardt. Vergangenheitsverlag, Berlin 2014, 
* -ky's Berliner Jugend – Erinnerungen in Wort und Bild. Zusammen mit Horst Bosetzky.Vergangenheitsverlag, Berlin 2014, 
</div>

==קישורים חיצוניים==

* 

קטגוריה:גרמניות שנולדו ב-1948
קטגוריה:גרמנים שנולדו ב-1948
קטגוריה:צלמים גרמנים
קטגוריה:סופרות גרמניות
קטגוריה:סופרים גרמנים
קטגוריה:ציירות גרמניות
קטגוריה:ציירים גרמנים
קטגוריה:רקדניות גרמניות
קונרד פון גוסלר (גנרל בוורמאכט)

גנרל קונרד פון גוסלר (בגרמנית: Konrad von Goßler; 8 בנובמבר 1881 – 9 בספטמבר 1939), היה מפקד בורמאכט שפיקד על כוחות לפני מלחמת העולם השנייה.

==ביוגרפיה==
פון גוסלר נולד ב-8 בנובמבר 1881 בגוט זיכטאו, ובשנת 1902 הוא התגייס לצבא הגרמני הקיסרי, והצטרף לרגימנט הדרגונים ה-2 (ברנדנבורג ה-1). בשנת 1908 הוא הועבר לרגימנט היגר הרכוב ה-5, עמו לחם במהלך מלחמת העולם הראשונה, וב-8 באוקטובר 1914 הוא הועלה לדרגת ריטמייסטר. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף פון גוסלר לרייכסווהר, ומילא בו תפקידי פיקוד ומטה. ב-1 באפריל 1923 הוא הועלה לדרגת מיור, ומונה למפקד אסקדרון הפרשים ה-1 בלודוויגסלוסט. ב-1 באוקטובר 1924 הוא הועבר למטה הדיוויזיה ה-5 של הרייכסווהר בשטוטגרט, וב-1 בפברואר 1929 הוא הועלה לדרגת אוברסט לוטננט. ב-1 באוקטובר 1929 הוא מונה לראש מטה של דיוויזיית הפרשים ה-2 בברסלאו, וב-1 באפריל 1931 הוא מונה למפקד רגימנט הפרשים ה-7. ב-1 באוקטובר 1931 הוא הועלה לדרגת אוברסט, וב-1 באוקטובר 1932 הוא הועבר למשרד הביטחון של הרייכסווהר כראש אגף. ב-1 בפברואר 1934 הוא מונה למפקד אגד הרגלים ה-6, וב-1 באפריל 1934 הועלה לדרגת גנרל מיור. ב-1 באוקטובר 1934 הפך אגד הרגלים לדיוויזיה ה-6, וב-1 בפברואר 1935 הוא מונה למפקד אגד הארטילריה ה-6, אשר הפך ב-15 באוקטובר 1935 לדיוויזיה ה-19. ב-1 בינואר 1936 הוא הועלה לדרגת גנרל לוטננט, וב-1 בפברואר 1938 הוא הועלה לדרגת גנרל חיל הפרשים. ב-1 במרץ 1938 הוא מונה למפקח על חיל הפרשים, ובנובמבר 1938 התפטר מתפקידו והועבר לעתודת המילואים. ב-31 במרץ 1939 הוא פרש מהוורמאכט, וב-9 בספטמבר 1939 הוא מת בביתו בגרונוולד.

== קישורים חיצוניים ==
* [http://www.lexikon-der-wehrmacht.de/Personenregister/G/GosslerKonradv-R.htm קונרד פון גוסלר] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי עיטור בית הוהנצולרן
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה

קטגוריה:גרמנים שנולדו ב-1881
קטגוריה:גרמנים שנפטרו ב-1939
קרי הווארד

קרי אליזבת הווארד (באנגלית: Kerry Elizabeth Howard; נולדה ב-24 במרץ 1982) היא שחקנית אנגלייה. היא גילמה את לורה בסדרה הקומית "היא והוא" של ערוץ BBC Three, ואת ליאן בסיטקום "Witless". עוד הופיעה בתוכנית המערכונים "Feed My Funny" של BBC Three יחד עם לו קורפילד.

==ביוגרפיה==
הווארד נולדה לדייב ונינט הווארד בשנת 1982 בבלקפול. יש לה אח תאום בשם דניאל ואח מבוגר ממנה, הקומיקאי ראסל הווארד. ב-2003 סיימה תואר ראשון בדרמה באוניברסיטת אדג' היל.

===חיים אישיים===
באפריל 2010 השתתפה הווארד במרתון לונדון יחד עם שני אחיה כדי לגייס כספים עבור Epilepsy Society.

ב-2012 התחתנה הווארד עם גבריאל ויק. לזוג נולדו שני בנים.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2009
|
| dir="ltr" | Things Talk
| החברה של דן
| סרט טלוויזיה
|-
| 2009–2010
|
| dir="ltr" | Reggie Perrin
| ויקי
|
|-
| 2009–2011
|
| dir="ltr" | Comedy Showcase
| קולט / תפקידים שונים
| סדרת טלוויזיה (2 פרקים)
|-
| 2010–2013
| הוא והיא
| dir="ltr" | Him & Her
| לורה
| סדרת טלוויזיה
|-
| 2011
| שתי בירות וחבילת צ'יפס
| dir="ltr" | Two Pints of Lager and a Packet of Crisps
| הייזל
|
|-
| 2011
|
| dir="ltr" | Mongrels
| אמא של ריקשו
| בפרק "Kali and the Rickshaw Inferno"
|-
| 2012
|
| dir="ltr" | The Wedding Video
| גברת רינג פילו
|
|-
| 2013
|
| dir="ltr" | Aphrodite Fry
| מלצרית
| סרט טלוויזיה
|-
| 2013
|
| dir="ltr" | I Give It a Year
| קלייר
|
|-
| 2013
|
| dir="ltr" | Comedy Feeds
| תפקידים שונים
| תוכנית מערכונים של ה-BBC
|-
| 2014
|
| dir="ltr" | Give Out Girls
| מרילין
| סדרת טלוויזיה
|-
| 2014
|
| dir="ltr" | Russell Howard's Good News
| אמא לתינוק
| סדרת טלוויזיה (פרק אחד)
|-
| 2015, 2017
|
| dir="ltr" | Drunk History
| בתפקיד עצמה
| סדרת טלוויזיה (3 פרקים)
|-
| 2015
| דוק מרטין
| dir="ltr" | Doc Martin
| אלכסנדרה לוקאס
| בפרק "Other People's Children"
|-
| 2015
|
| dir="ltr" | Crackanory
| ת'ורה
| סדרת טלוויזיה (2 פרקים)
|-
| 2015
|
| dir="ltr" | A Gert Lush Christmas
| ג'ולי קולמן
| פרק ספיישל
|-
| 2016–2018
|
| dir="ltr" | Witless
| ליאן
| תפקיד ראשי
|-
| 2016
|
| dir="ltr" | Murder in Successville
| קייטי פרי
| סדרת טלוויזיה (פרק אחד)
|-
| 2016
| הייסינת' הצעירה
| dir="ltr" | Young Hyacinth
| הייסינת'
| פריקוול לסדרה מה יגידו השכנים?
|-
| 2016
|
| dir="ltr" | London Town
| פנלופי
|
|-
| 2018
|
| dir="ltr" | Judge Romesh
| קלרק קרי
|
|-
| 2020
| שבועיים לחיות
| dir="ltr" | Two Weeks to Live
| בת'
| מיני-סדרה
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1982
קטגוריה:בריטים שנולדו ב-1982
ג'ון לינדזי

ג'ון לינדזי (באנגלית: John Vliet Lindsay; 24 בנובמבר 1921 – 19 בדצמבר 2000) היה פוליטיקאי אמריקאי, חבר בית הנבחרים של ניו יורק בשנים 1959-1965, וראש עיריית ניו יורק בשנים 1966-1973.

== ביוגרפיה ==
לינדזי נולד בניו יורק למשפחה ממעמד הבינוני-גבוה ממוצא בריטי-הולנדי. למד באוניברסיטת ייל. בשנת 1943 הפסיק את לימודיו והתגייס לצי ארצות הברית והשתתף בפלישת בעלות הברית לסיציליה. לאחר המלחמה חזר ללימודיו בבית הספר למשפטים של אוניברסיטת ייל. אחר לימודיו החל לעבוד כעורך דין.

בשנת 1951 הקים את מועדון הנוער של אייזנהאואר. בשנת 1952 היה נשיא מועדון "הרפובליקני הצעיר". בשנת 1958 השתתף בפריימריז המפלגה הרפובליקנית. ונבחר כנציג האפר איסט סייד, הלואר וגריניץ' וילג' במנהטן.

בשנת 1965 רץ בבחירות לראשות עיריית ניו יורק בתמיכת המפלגה הליברלית של ניו יורק, וניצח את המועמד הדמוקרטי אברהם בים. כבר ביום הראשון לכהונתו, 1 בינואר 1966, פרצה שביתת ביוזמת איגוד עובדי התחבורה הציבורית, השביתה פסקה כעבור 12 ימים, השביתה הובילה להגדרה מחודשת של זכויות ומגבלות איגודי העובדים.

לינדזי ביזר את מערכת החינוך, ובשל כך פרצה בשנת 1968 שביתת מורים שנמשכה ממאי עד נובמבר. יוזמת השביתה הייתה על ידי איגוד המורים של ניו יורק, שראו בפעולתו של לינדזי גורם לפירוק האיגוד. השביתה העמיקה את השסע בין יהודים לשחורים ופוארטו ריקנים, הללו האשימו את המורים היהודים כי הם שולטים באיגוד.

באותה שנה התקיימה גם שביתה של עובדי התברואה, שנמשכה שלושה ימים. לינדזי התבטא על שנת 1968 כי היא הגרועה בשנות פעילותו הציבורית.

בעת כהונתו נאלץ לינדזי להתמודד עם צמיחת הפשע באותה תקופה, והוא נקט ביד קשה כלפי מתפרעים. לינדזי הפעיל הגנה על השכונות היהודיות בניו יורק.

עם הירצחו של מרטין לותר קינג פרצו מהומות ביותר ממאה ערים בארצות הברית, אך בניו יורק נמנעה המהומה בשל נסיעתו של לינדזי להארלם, שם דיבר ואמר שהוא מיצר על מותו קינג.

ב-14 בפברואר 1969 פרצה סופה בניו יורק. התמודדותו של לינדזי הייתה באופן לקוי, והוא קיבל ביקורת על התנהלותו, בטענה כי הוא ביכר לטפל במנהטן על פני שאר רובעי העיר.

בשנת 1971 לינדזי עבר למפלגה הדמוקרטית, והציע מועמדות בבחירות לנשיאות ארצות הברית, אך במהלך הפריימריז פרש מהמירוץ.

לינדזי נחשב לפרו-ישראלי. בשנת 1972 אף ביקר בישראל. על שמו נקרא גן לינדסי בשכונת קטמון הישנה בירושלים.

בנובמבר 1999 עבר לדרום קרוליינה. נפטר ב-19 בדצמבר 2000.
גן ע"ש ג'ון לינדסי - רחוב כובשי קטמון 16 ירושלים

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אמריקאים ממוצא אנגלי
קטגוריה:אמריקאים ממוצא הולנדי
קטגוריה:פוליטיקאים אמריקאים
קטגוריה:בוגרי בית הספר למשפטים באוניברסיטת ייל
קטגוריה:ראשי עיריית ניו יורק
קטגוריה:חברי המפלגה הדמוקרטית (ארצות הברית)
קטגוריה:חברי המפלגה הרפובליקנית (ארצות הברית)
קטגוריה:אמריקאים שנולדו ב-1921
קטגוריה:אמריקאים שנפטרו ב-2000
מקסימיליאן פון אדלסהיים

גנרל מקסימיליאן פון אדלסהיים (בגרמנית: Maximilian von Edelsheim; 6 ביולי 1897 – 26 באפריל 1994), היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
פון אדלסהיים נולד ב-6 ביולי 1897 בברלין, שהשתייכה לאימפריה הגרמנית, לקצין הפרוסי פרנץ פון אדלסהיים, שהיה בנו של השר הבאדני לודוויג פון אדלסהיים. עם פרוץ מלחמת העולם הראשונה התגייס פון אדלסהיים לצבא הקיסרות הגרמנית, והצטרף לרגימנט האולאנים של המשמר ה-2, ולחם עמו במהלך המלחמה. ב-15 בדצמבר 1915 הוא הועלה לדרגת לויטננט, ובתחילת 1917 הוא הועבר לרגימנט הרגלים ה-59. על פעולותיו בקרבות קיבל פון אדלסהיים את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף פון אדלסהיים לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. ב-1 באפריל 1931 הוא הועלה לדרגת ריטמייסטר, וב-1 במרץ 1936 הוא הועלה לדרגת מיור. ב-1 באפריל 1936 הוא מונה לקצין מטה האגד הפרשים ה-4, ובקיץ 1938 הוא מונה למפקד הגדוד ה-2 ברגימנט הפרשים ה-6. ב-10 בנובמבר 1938 הוא מונה למפקד גדוד האופניים ה-1 בטילזיט, וב-1 באפריל 1939 הוא הועלה לדרגת אוברסט לוטננט.

===מלחמת העולם השנייה===
בפרוץ המלחמה פיקד פון אדלסהיים על גדוד האופניים ה-1, ולחם עמו במהלך המערכה בפולין, המערכה על צרפת ומבצע ברברוסה, כחלק מדיוויזיית הפרשים ה-1, וב-30 ביולי 1941 הוענק לו על פעולותיו עיטור צלב האבירים של צלב הברזל. ב-1 באוקטובר 1941 הוא הועלה לדרגת אוברסט, ומונה למפקד רגימנט הפרשים ה-22, אשר היה חלק מדיוויזיית הפאנצר ה-24, ואשר הפך בתחילת ינואר 1942 לרגימנט הרובאים ה-26, ובתחילת יולי 1942 הפך לרגימנט הפאנצרגרנדיר ה-26, ולחם עמו במבצע מקרה כחול ובמהלך קרב סטלינגרד. ב-7 בנובמבר 1942 מונה למפקד חטיבת הפאנצרגרנדיר פאנצר ה-20, אשר הייתה חלק מדיוויזיית הפאנצר ה-20, וב-23 בדצמבר 1942 הוענק לו תוספת עלי אלון לעיטור צלב האבירים של צלב הברזל. ב-1 במרץ 1943 הוא מונה למפקד דיוויזיית הפאנצר ה-24 שהוקמה מחדש בצרפת, וב-1 ביוני 1943 הוא הועלה לדרגת גנרל מיור. באוגוסט 1943 נשלחה הדיוויזיה לאיטליה, ובנובמבר אותה שנה נשלחה הדיוויזיה לחזית המזרחית, שם לחמה בקרב דנייפר כחלק מארמיית הפאנצר הראשונה. בינואר 1944 הועברה הדיוויזיה תחת פיקוד הארמייה השישית, ובאפריל לחמה הדיוויזיה כחלק מהארמייה השמינית במבצע יאשי-קישינב הראשון. ב-1 במרץ 1944 הוא הועלה לדרגת גנרל לוטננט, וב-20 באוגוסט 1944 הוא מונה למפקד קורפוס הפאנצר ה-24. ב-22 בספטמבר 1944 הוא מונה למפקד קורפוס הפאנצר ה-48, וב-23 באוקטובר 1944 הוענק לו תוספת חרבות לעיטור צלב האבירים של צלב הברזל. ב-1 בדצמבר 1944 הוא הועלה לדרגת גנרל חיל השריון, ובתחילת מאי 1945 הוא מונה למפקד היחידות הנכנעות של הארמייה ה-12, עמן נפל בשבי האמריקני ב-7 במאי 1945.

===לאחר המלחמה===
באביב 1947 שוחרר פון אדלסהיים מהשבי, ולאחר שחרורו הוא התגורר בקונסטנץ, עד למותו ב-26 באפריל 1994.

== קישורים חיצוניים ==
* [http://www.lexikon-der-wehrmacht.de/Personenregister/W/WietersheimWv.htm מקסימיליאן פון אדלסהיים] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון וחרבות
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1897
קטגוריה:גרמנים שנפטרו ב-1994
דיוויזיית הפרשים הראשונה (ורמאכט)

דיוויזיית הפרשים ה-1 (בגרמנית: 1. Kavallerie-Division), הייתה דיוויזיה משוריינת של צבא גרמניה הנאצית במהלך מלחמת העולם השנייה.

== היסטוריה ==
הדיוויזיה הוקמה ב-25 באוקטובר 1939 בדרזדן, על בסיס חטיבת הפרשים ה-1, והועמדה תחת פיקוד קורט פלדט. הדיוויזיה לחמה במהלך הקרב על הולנד, והיוותה את עתודת הארמייה ה-18, ולאחר מכן לחמה במהלך מבצע אדום כחלק מהקורפוס ה-38 במסגרת הארמייה הרביעית. לאחר מכן הדיוויזיה נשארה ככוח כיבוש בצרפת, ובאוגוסט 1940 היא הועברה לפולין. במהלך מבצע ברברוסה לחמה הדיוויזיה כחלק מהקורפוס הממונע ה-24 במסגרת ארמיית הפאנצר השנייה, וב-28 בנובמבר 1941 היא הוסבה לדיוויזיית הפאנצר ה-24.

== קישורים חיצוניים ==

* [http://www.lexikon-der-wehrmacht.de/Gliederungen/Kavalleriedivisionen/1KavDiv-R.htm אודות הדיוויזיה] באתר lexikon-der-wehrmacht.

1
שניר גואטה

הרב שניר גואטה (נולד ב-7 בינואר 1988) הוא כדורגלן עבר ישראלי ששיחק בעמדת הקשר. גואטה חזר בתשובה, והוא דרשן ומרצה בכנסים של קירוב ליהדות.

==ביוגרפיה==
גואטה החל את הקריירה בקבוצת מכבי נתניה ושיחק גם בהפועל אשקלון, מכבי עירוני קריית מלאכי, הפועל אסי גלבוע ומכבי שעריים. לזכותו הופעה אחת במדי נבחרת הנערים של ישראל, ושתי הופעות במדי הנבחרת הצעירה.

גואטה חזר בתשובה בגיל 24, ובעקבות כך פרש ממשחק פעיל בשנת 2014. לאחר מספר שנים בהן למד בישיבה, החל למסור שיעורים ביהדות, בנושאי מוסר, הלכה ומדרשים, בין היתר גם לכדורגלנים מליגת העל.

==סטטיסטיקה==
{| class="wikitable"
! rowspan="2" |מועדון
! rowspan="2" |עונה
! colspan="3" |ליגה
! colspan="3" |גביע הטוטו
! colspan="3" |גביע הטוטו
! colspan="3" |הליגה האירופית
! colspan="3" |סך הכל
|-
!הופעות
!שערים
!בישולים
!הופעות
!שערים
!בישולים
!הופעות
!שערים
!בישולים
!הופעות
!שערים
!בישולים
!הופעות
!שערים
!בישולים
|-
| rowspan="3" |מכבי נתניה
|2007/08
|18
|0
|0
|3
|0
|0
|4
|0
|0
|0
|0
|0
|25
|0
|0
|-
|2008/09
|10
|1
|0
|3
|0
|0
|7
|0
|0
|0
|0
|0
|20
|1
|0
|-
|2009/10
|27
|4
|0
|1
|0
|0
|6
|1
|1
|2
|0
|0
|36
|5
|1
|-
| rowspan="1" |הפועל אשקלון
|2010/11
|30
|4
|1
|2
|1
|0
|5
|0
|0
|0
|0
|0
|37
|5
|1
|-
| rowspan="1" |עירוני קריית מלאכי
|2011/12
|10
|2
|1
|1
|0
|0
|0
|0
|0
|0
|0
|0
|11
|2
|1
|-
| rowspan="1" |הפועל אסי גלבוע
|2011/12
|10
|3
|1
|1
|0
|0
|0
|0
|0
|0
|0
|0
|11
|3
|1
|-
| rowspan="1" |עירוני קריית מלאכי
|2012/13
|1
|0
|0
|0
|0
|0
|0
|0
|0
|0
|0
|0
|1
|0
|0
|-
| rowspan="1" |מכבי שעריים
|2012/13
|19
|2
|2
|0
|0
|0
|0
|0
|0
|0
|0
|0
|19
|2
|2
|-
|מועדון ספורט אשקלון
|2013/14
|21
|2
|0
|0
|0
|0
|0
|0
|0
|0
|0
|0
|21
|2
|0
|-
| rowspan="1" |קריירה
|
|146
|18
|5
|11
|1
|0
|22
|1
|1
|2
|0
|0
|160
|18
|6
|}

==קישורים חיצוניים==

* [https://www.youtube.com/channel/UCXoovWO8gIYhYh3hCKiZmIg שעורי תורה של הרב גואטה] בערוץ היוטיוב הרשמי שלו
* 
* 
* [https://www.hidabroot.org/vod/lecturer/57096 שיעורים והרצאות] באתר הידברות

==הערות שוליים==

קטגוריה:קשרי כדורגל ישראלים
קטגוריה:כדורגלני מכבי נתניה
קטגוריה:כדורגלני הפועל אשקלון
קטגוריה:כדורגלני מכבי עירוני קריית מלאכי
קטגוריה:כדורגלני מכבי שעריים
קטגוריה:ספורטאים ישראלים שחזרו בתשובה
קטגוריה:רבנים ישראלים
קטגוריה:אילת: כדורגלנים
2018 08
קטגוריה:סגל ערוץ הידברות
קטגוריה:ישראלים שנולדו ב-1988
קורט פלדט

גנרל קורט פלדט (בגרמנית: Kurt Feldt; 22 בנובמבר 1897 – 11 במרץ 1970), היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
פלדט נולד ב-22 בנובמבר 1897 בשמנטאו, שהשתייכה לאימפריה הגרמנית, ובשנת 1908 התגייס לצבא הקיסרות הגרמנית, והצטרף לרגימנט האולאנים ה-4 (פומרניה ה-1), ולחם עמו במהלך מלחמת העולם הראשונה. ב-25 בפברואר 1915 הוא הועלה לדרגת אובר לוטננט, וב-18 ביוני 1917 הוא הועלה לדרגת ריטמייסטר. על פעולותיו בקרבות קיבל פלדט את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף פלדט לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. ב-1 בנובמבר 1930 הוא הועלה לדרגת מיור, וב-1 במאי 1934 הוא הועלה לדרגת אוברסט לוטננט. ב-1 באוקטובר 1934 הוא מונה למפקד רגימנט הפרשים ה-3, וב-1 באפריל 1936 הוא הועלה לדרגת אוברסט. וב-10 בנובמבר 1938 הוא מונה למפקד חטיבת הפרשים ה-1.

===מלחמת העולם השנייה===
עם פרוץ המלחמה פיקד פלדט על חטיבת הפרשים ה-1, ולחם עמה במהלך המערכה בפולין כעתודת הארמייה השלישית. ב-25 באוקטובר 1939 הוא מונה למפקד דיוויזיית הפרשים ה-1, אשר הוקמה על בסיס חטיבת הפרשים ה-1, וב-1 בפברואר 1940 הוא הועלה לדרגת גנרל מיור. הדיוויזיה לחמה במהלך הקרב על הולנד, והיוותה את עתודת הארמייה ה-18, ולאחר מכן לחמה במהלך מבצע אדום כחלק מהקורפוס ה-38 במסגרת הארמייה הרביעית. לאחר מכן הדיוויזיה נשארה ככוח כיבוש בצרפת, ובאוגוסט 1940 היא הועברה לפולין. במהלך מבצע ברברוסה לחמה הדיוויזיה כחלק מהקורפוס הממונע ה-24 במסגרת ארמיית הפאנצר השנייה, וב-23 באוגוסט 1941 הוענק לו על פעולותיו עיטור צלב האבירים של צלב הברזל. ב-28 בנובמבר 1941 הוסבה הדיוויזיה שבפיקודו לדיוויזיית הפאנצר ה-24, וב-1 בפברואר 1942 הוא הועלה לדרגת גנרל לוטננט. ב-8 ביולי 1942 הוא מונה למפקד מחוז צבאי בדרום-מערב צרפת, וב-1 בפברואר 1944 הוא הועלה לדרגת גנרל חיל השריון. בספטמבר 1944 הוא פיקד על כוחות במהלך מבצע מרקט גארדן, ובפברואר 1945 הוא נשלח לדנמרק, שם נפל בשבי בסוף המלחמה.

===לאחר המלחמה===
בסוף שנת 1947 שוחרר פלדט מהשבי, ולאחר שחרורו הוא התגורר בברלין המערבית, עד למותו ב-11 במרץ 1970.

== קישורים חיצוניים ==
* [http://www.lexikon-der-wehrmacht.de/Personenregister/F/FeldtKurt.htm קורט פלדט] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה

קטגוריה:גרמנים שנולדו ב-1897
קטגוריה:גרמנים שנפטרו ב-1970
עמית פלד

עמית פלד (נולד ב-1973) הוא צ'לן, מנצח ופדגוג ישראלי-אמריקאי.

==קורות חיים==
פלד נולד בקיבוץ יזרעאל. התחיל לנגן בצ'לו בגיל 10. בשנותיו הראשונות היה פלד שחקן כדורסל. בגיל 14 עבר ללמוד אצל אורי ורדי, תלמידו של יאנוש סטארקר. למד בבית הספר תלמה ילין. כמוזיקאי מצטיין ניגן ברביעיית צה"ל. לאחר שרותו הצבאי קיבל מלגת לימודים באוניברסיטת ייל. לאחר שנת לימודים אחת עזב את ייל ועבר ללמוד אצל ברנרד גרינהאוס.

לאחר שנה המשיך את לימודי התואר שלו בקונסרבטוריון למוזיקה של ניו אינגלנד. לאחר שהשלים את לימודיו עבר עם רעייתו לגרמניה ושם למד אצל בוריס פרגמנצ'יקוב והתחיל לפתח קריירה עצמאית כנגן וכמורה.

פלד הוא פרופסור במכון למוזיקה פיבודי, באוניברסיטת ג'ונס הופקינס במרילנד, ארצות הברית.

פלד ניגן בעבר על צ'לו Goffriler שנבנה בשנת 1733 והיה בעבר כלי הנגינה של הצ'לן פבלו קזלס. הצ'לו הוענק לו בידי מרתה קזלס איסטומין, אלמנתו של קזלס.

פלד מייסד וחבר בשלישיית טמפסט, ביחד עם הכנר איליה קלר והפסנתרן אלון גולדשטיין.

בישראל מרבה פלד לנגן עם אנסמבל סולני תל אביב
.

פלד חבר בצוות המורים של קשת אילון.

בנובמבר 2018 הוחרמה מערכת מיתרים רזרבית של הצ'לו שלו על ידי אנשי הביטחון בנמל התעופה פרדריק שופן בוורשה, בירת פולין (שקרוי ע"ש המלחין הפולני פרדריק שופן), בזמן הבדיקה הביטחונית בשדה, בדרכו לטיסה לדנמרק ומשם לארצות הברית. לדברי אנשי הביטחון, המיתרים יכולים לשמש כנשק.

עמית פלד הוא גם מנצח והחל משנת 2019 הוא משמש בתור מנהל מוזיקלי של התזמורת הקאמרית "עיר המוזיקה" בקליבלנד.

==קישורים חיצוניים==
* 

==הערות שוליים==

קטגוריה:מהגרים מישראל לארצות הברית
קטגוריה:צ'לנים ישראלים
קטגוריה:מנצחים ישראלים
קטגוריה:צ'לנים יהודים אמריקאים
קטגוריה:יזרעאל (קיבוץ): אישים
קטגוריה:בוגרי תלמה ילין
קטגוריה:סגל אוניברסיטת ג'ונס הופקינס
קטגוריה:ישראלים שנולדו ב-1973
עליך ועליי

"עליך ועליי" הוא סינגל שהוקלט על ידי הזמרת הישראלית שרית חדד. השיר יצא לאור בפברואר 2007, כסינגל הראשון מתוך אלבומה ה-15 זה ששומר עליי, על ידי חברת התקליטים אבי גואטה הפקות בע"מ.

השיר הגיע למקום השני במצעד של רשת ג', השני במצעד של רדיו לב המדינה והשישי במצעד של גלגלצ.

== רקע וכתיבה ==
השיר נכתב הולחן והופק על ידי טל שגב ויעקב למאי. השיר הצליח להיכנס אל מצעד סוף השנה של רשת ג', שם התברג במקום ה-21, כשמתחתיו נמצא השיר "זה ששומר עליי".

בנוסף לכך, נכלל השיר באלבום האוסף ה-4 של חדד, המיטב, שיצא בשנת 2012.

== וידאו קליפ ==
הווידאו קליפ המלא שצולם עבור השיר, פורסם לראשונה ב-2 במאי 2007, והופץ ביוטיוב שלוש שנים לאחר מכן. בקליפ ניתן לראות את מיכל אנסקי ואת בן זוגה (זהר ליבה), כשהיא עוזבת את ביתם המשותף בעקבות ריב.

הקליפ משלב אנימציה ביחד עם מציאות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי טל שגב
קטגוריה:שירים שנכתבו על ידי יעקב למאי
קטגוריה:שירים שהולחנו על ידי טל שגב
קטגוריה:שירים שהולחנו על ידי יעקב למאי
קטגוריה:שירים שהופקו על ידי טל שגב
קטגוריה:שירים שהופקו על ידי יעקב למאי
קטגוריה:שירים על כאב לב
קרל וילהלם שפכט

גנרל קרל וילהלם שפכט (בגרמנית: Karl-Wilhelm Specht; 22 במאי 1894 – 3 בדצמבר 1953), היה מפקד בכיר בוורמאכט שפיקד על כוחות במלחמת העולם השנייה, והיה חבר בבית הדין הצבאי אשר הרשיע את קושרי קשר ה-20 ביולי.

==ביוגרפיה==
===קריירה מוקדמת===
שפכט נולד ב-22 במאי 1894 בהרדקה, שהשתייכה לאימפריה הגרמנית, ובשנת 1914 הוא התגייס לצבא הגרמני הקיסרי, והצטרף לרגימנט הרגלים ה-145 (לורן ה-6), ולחם בשורותיו במלחמת העולם הראשונה. על פעולותיו בקרבות קיבל את עיטור צלב הברזל דרגה ראשונה ושנייה, וצלב הכבוד של מלחמת העולם 1914/1918. 

לאחר המלחמה נשאר שפכט ברייכסווהר, ומילא בו תפקידי פיקוד ומטה. ב-1 באוקטובר 1936 הוא הועלה לדרגת אוברסט לוטננט, וב-6 באוקטובר 1936 הוא מונה למפקד הגדוד ה-1 ברגימנט הרגלים ה-110. ב-1 ביוני 1939 הוא הועלה לדרגת אוברסט, וב-1 בנובמבר 1939 הוא מונה למפקד רגימנט הרגלים ה-55.

===מלחמת העולם השנייה===
עם פרוץ המלחמה פיקד שפכט על רגימנט הרגלים ה-55, ולחם עמו במהלך המערכה על צרפת ובמהלך מבצע ברברוסה, כחלק מהדיוויזיה ה-17. ב-8 בספטמבר 1941 הוענק לו עיטור צלב האבירים של צלב הברזל, ועל הישגיו בקרב מוסקבה הוענק לו ב-16 בינואר 1942 תוספת עלי אלון לעיטור צלב האבירים של צלב הברזל. ב-1 באוגוסט 1942 הוא הועלה לדרגת גנרל מיור, וב-10 בספטמבר 1942 הוא מונה אז למפקד בית-החולים בדבריץ. ב-1 באוגוסט 1943 הוא הועלה לדרגת גנרל לוטננט, וב-1 בדצמבר 1943 הוא מונה למפקח החינוך וההכשרה של הצבא. באוגוסט 1944 הוא מונה כחבר בבית הדין הצבאי של כבוד, שבדק את מעורבותם של קצינים בקשר ה-20 ביולי והעביר את החשודים לבית הדין העממי למשפט. יחד עמו היו חברים בבית הדין גנרלפלדמרשל גרד פון רונדשטט, גנרל-אוברסט היינץ גודריאן וגנרל ולטר שרוט. ב-1 בדצמבר 1944 הוא הועלה לדרגת גנרל חיל הרגלים, ומונה למפקד המחוז הצבאי ה-20 בדנציג. ב-16 במרץ 1945 הוא מונה למפקד הצבאי בחצי האי הל, ובסוף המלחמה נפל בשבי הרוסי.

===לאחר המלחמה===
שפכט מת ב-3 בדצמבר 1953 במהלך שהותו בשבי במחנה וואיקובו, והוא בן 59 שנים.

== קישורים חיצוניים ==

* [http://www.lexikon-der-wehrmacht.de/Personenregister/S/SpechtKW-R.htm קרל וילהלם שפכט] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1894
קטגוריה:גרמנים שנפטרו ב-1953
ז'ורז' מוריס ז'אן בלנשאר

ז'ורז' בלנשאר (בצרפתית: Georges Blanchard; 1877–23 בנובמבר 1954) היה גנרל צרפתי, אשר שירת בצבא הצרפתי במלחמת העולם הראשונה בחזית המערבית, ובמלחמת העולם השנייה היה מפקד הארמייה הראשונה, אשר התקדמה לתוך בלגיה במהלך הקרב של בלגיה.

== ביוגרפיה ==
=== קריירה מוקדמת ===
בלנשאר נולד באורליאן בשנת 1877, למשפחה שהוציאה מקרבה סופרים ואמנים. באוגוסט 1897 התגייס בלנשאר, ובשנת 1899 סיים את לימודיו באקדמיה הצבאית לארטילריה ולהנדסה. בשנת 1913 הוא נכנס ללמוד בבית הספר הצבאי העליון של צרפת. עם פרוץ מלחמת העולם הראשונה בשנת 1914, הוא פיקד על רגימנט הארטילריה ה-56, והשתתף עמו בקרבות. במרץ 1915 הוא מונה לקצין מטה בקורפוס ה-16, וביולי אותה שנה הוא מונה לקצין מטה בארמייה הרביעית. במרץ 1918 הוא נפגע בהתקפת גז, ובמאי 1918 הוא מונה לקצין מטה במפקדתו של ז'וזף ז'ופר, שם שירת עד סוף המלחמה.

=== בין שתי מלחמות העולם ===
בין השנים 1927–1930 שימש בלנשאר כראש מטה הצבא הצרפתי על הריין, ובין השנים 1930–1932 היה ראש המטה של גנרל אדולף גיומא. בשנת 1932 הוא הועלה לדרגת גנרל, ומונה למפקד הארטילריה של המחוז הצבאי השני. בין השנים 1935–1938 הוא פיקד על המחוז הצבאי השביעי, ובין השנים 1938–1939 הוא היה חבר מועצת המלחמה העליונה של צרפת.

=== מלחמת העולם השנייה ===
בלנשאר מונה למפקד הארמייה הראשונה ב-2 בספטמבר 1939, שהגנה על צרפת במקום בו חדל קו מאז'ינו מדרום לגבול הבלגי. על פי תוכנית המבצע הצרפתית היה על הארמייה של בלנשאר להיכנס אל בלגיה ולתפוס עמדות באזור שנקרא "פער ז'אמבלו" סמוך לעיר נאמור. עם הפלישה הגרמנית אכן חדרה הארמייה הראשונה ותפסה את העמדות שיועדו לה, ולחמה שם בקרבות קשים להדיפת השריון הנאצי, אך התמוטטות הקו הצרפתי, והמבקע הגרמני בסדאן אל תעלת למאנש איימו לכתר את הארמייה שנאלצה לסגת מעמדותיה. ב-19 במאי 1940, תשעה ימים לאחר תחילת הפלישה הגרמנית, נפצע מפקד קבוצת הארמיות גסטון ביוט בתאונת דרכים, ומת כעבור יומיים. בלנשאר תפס את מקומו, אך לא הצליח למנוע את כיתור קבוצת הארמיות והשמדתה. חלק מקבוצת הארמיות, כוח המשלוח הבריטי בראשות לורד גורט וכן מספר רב של חיילים צרפתים הצליחו לחצות את התעלה לבריטניה דרך דנקרק במבצע דינמו.
בתחילת יוני 1940 הוענק לו עיטור הצלב הגדול של לגיון הכבוד על ידי ראש הממשלה הצרפתי פול ריינו על פי המלצתו של המפקד העליון של צבא צרפת הגנרל מקסים וייגאן, בזכות פעולותיו על יד דנקרק. לפני כניעת צרפת הוא עוד הספיק לשמש לתקופה קצרה כמפקד המחוזות הצבאיים ה-9 וה-12.

ב-23 בנובמבר 1954 הוא מת בביתו בניי-סיר-סן.

== הערות שוליים ==

קטגוריה:גנרלים צרפתים
קטגוריה:אנשי צבא צרפתים במלחמת העולם הראשונה
קטגוריה:מפקדי ארמיות בצבא צרפת במלחמת העולם השנייה
קטגוריה:מקבלי אות לגיון הכבוד
קטגוריה:בריטים שנולדו ב-1877
קטגוריה:צרפתים שנפטרו ב-1954
תצאי מהכלים

"תצאי מהכלים" הוא סינגל שהוקלט על ידי הזמרת הישראלית שרית חדד. השיר יצא לאור ב-12 ביולי 2007, כסינגל השלישי מתוך אלבומה ה-15 זה ששומר עליי, על ידי חברת התקליטים אבי גואטה הפקות בע"מ.

השיר הגיע למקום ה-18 במצעד של רשת ג', והחמישי במצעד של רדיו לב המדינה.

== רקע וכתיבה ==
השיר נכתב על ידי הנרי, הולחן על ידי הנרי והופק על ידי טל שגב, יעקב למאי והנרי גם כן. השיר הועלה לרשת הזרמת המדיה ספוטיפיי, בעשור השני של המאה ה-21 ביחד עם כל האלבום זה ששומר עליי.

באחת משורות השיר יש התייחסות אל הקהילה הלהט"בית, ובווינט זכה לתואר "שיר פמיניסטי".

== וידאו קליפ ==
טרם הוציאה את הווידאו קליפ המלא של הסינגל, העלתה שרית חדד לערוץ היוטיוב שלה את האודיו של השיר ב-18 ביולי 2011, המציג את עטיפתו של האלבום בו נכלל, זה ששומר עליי, ולא את עטיפתו הרשמית.

בנוסף לכך, העלתה חדד את שירי הסינגלים והשירים מתוך האלבום בסמוך לתאריך זה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי הנרי
קטגוריה:שירים שהופקו על ידי טל שגב
קטגוריה:שירים שהופקו על ידי יעקב למאי
ישראל חיים יוסף אליקים

רבי ישראל חיים יוסף אליקים (סופיה – א' באייר תקנ"א בירושלים), היה מרבני סופיה, חיבר פירוש על הרמב"ם, שם יוסף. בסוף ימיו עלה לירושלים.

מידת הענווה בלטה אצלו. את ספרו פתח במילים: "זה קרבן עני מנחת חוטא אשר חיברתי פה עיר תהלה סופיאה עני אני במדות ובדעות, שפל אנשים, בטל במיעוטו מדרך כף רגל לכל העובר, איש צעיר חיים יוסף אליקים". גם בנו מתארו בענווה, כתב עליו: "הרב המובהק חסיד ועניו מאוד".

בסוף ימיו עלה לירושלים, ונטמן בבית הקברות היהודי בהר הזיתים. על מצבתו נכתב: "איש הבינים, חכם לב, צדיק באמונתו".

ספרו "שם יוסף" הוא פירוש על הרמב"ם, הודפס בשנת תקכ"ט בסלוניקי. הספר הוכנס למאגר פרויקט השו"ת בין מפרשי הרמב"ם.

==מחידושיו==
בפירושו הוא חוקר האם יש שכר לאשה שמקיימת מצוות עשה שהזמן גרמן שהיא פטורה ממנה. הוא מוכיח ממה שכתב הרמב"ם לגבי מצוות לימוד תורה: שיש לאשה שכר כשמקיימת מצוות אלה, שאם בלימוד תורה שציוו לא ללמדה מקבלת היא שכר, קל וחומר שבמצוות שלא ציוו עליה שלא לעשותן שתקבל שכר.

==משפחתו==
בנו, רבי יחיאל יעקב אליקים, היה חתנו של רבי דוד מג'אר.

==קישורים חיצוניים==
* [https://www.otzar.org/wotzar/book.aspx?104571& ספרו שם יוסף], באתר אוצר החכמה
* [https://mountofolives.co.il/he/deceased_card/%D7%99%D7%A9%D7%A8%D7%90%D7%9C-%D7%97%D7%99%D7%99%D7%9D-%D7%99%D7%95%D7%A1%D7%A3-%D7%90%D7%9C%D7%99%D7%A7%D7%99%D7%9D/ כרטיס קברו בהר הזיתים]

==הערות שוליים==

קטגוריה:סופיה: רבנים
קטגוריה:ירושלים: רבנים
קטגוריה:פרשני הרמב"ם
קטגוריה:יהודים הקבורים בהר הזיתים: חלקת הספרדים
קטגוריה:אנשי עליות קדומות לארץ ישראל
קטגוריה:רבנים בולגרים
קטגוריה:עולים לארץ ישראל במאה ה-18
קטגוריה:נפטרים ב-1791
יוזף ברם

יוזף ברם (בגרמנית: Josef Bremm; 3 במאי 1914 – 21 באוקטובר 1998), היה קצין בצבא גרמניה הנאצית שקיבל את עיטור צלב האבירים של צלב הברזל עם עלי אלון וחרבות.

==ביוגרפיה==
===קריירה מוקדמת===
ברם נולד ב-3 במאי 1914 במנבאך, שהשתייכה לאימפריה הגרמנית, לאדולף ברם, שהיה מורה בבית ספר יסודי, ולמריה לבית מילר. ב-1 בנובמבר 1935 התגייס ברם לוורמאכט, והצטרף לרגימנט הרגלים ה-7, שהיה חלק מהדיוויזיה ה-8, ובשנת 1936 היווה את הבסיס להקמת הדיוויזיה ה-28. ב-31 באוקטובר 1938 הוא שוחרר מהשירות הצבאי בדרגת לויטננט, וצורף לרגימנט הרגלים ה-425, ולמחרת הוא הצטרף למפלגה הנאצית.

===מלחמת העולם השנייה===
עם פרוץ המלחמה מונה ברם למפקד מחלקה ברגימנט הרגלים ה-453, שהיה חלק מהדיוויזיה ה-253, ולחם עמה במהלך המערכה על צרפת, שם קיבל את עיטורי צלב הברזל דרגה ראשונה ושנייה, ובאוקטובר 1940 הוא מונה לשליש בגדוד ה-3 של רגימנט הרגלים ה-426. במבצע ברברוסה הוא שוב פיקד על מחלקה, ובתחילת יולי נפצע לראשונה מרסיסים. ב-5 באוגוסט 1941 הוא מונה למפקד הפלוגה ה-5 ברגימנט הרגלים ה-426, שהיה חלק מהדיוויזיה ה-126, ובאוקטובר הוא הועלה לדרגת אובר לויטננט. במהלך קרבות החורף של 1941-42 הצליחו ברם ופלוגתו החלשה להדוף מתקפה רוסית כבדה, ועל כך הוענק לו עיטור צלב האבירים של צלב הברזל ב-18 בפברואר 1942. באביב 1942 נפצע ברם בזרוע, ולאחר התאוששותו הוא מונה ב-28 בספטמבר 1942 למפקד הגדוד ה-1 ברגימנט הרגלים ה-426. בסוף ספטמבר 1942 הצליחה היחידה שלו להחזיק בעמדות ההגנה מדרום-מזרח לאגם אילמן, ועל כך הוענק לו ב-23 בדצמבר 1942 תוספת עלי אלון לעיטור צלב האבירים של צלב הברזל. בינואר 1943 נפצע ברם שוב וקיבל את אות הפציעה בזהב, ולאחר מכן הוא נשלח כמדריך באקדמיה הצבאית. ב-1 בפברואר 1943 הועלה ברם לדרגת מיור, וב-15 במרץ 1944 הוחזר על פי בקשתו לחזית, ומונה למפקד גדוד הרובאים בדיוויזיה ה-712 בחזית המערבית. לאחר הפלישה לנורמנדי הוא מונה באוגוסט 1944 למפקד רגימנט הגרנדירים ה-990, שהיה חלק מדיוויזיית הפולקסגרנדיר ה-277, וב-1 בנובמבר 1944 הועלה לדרגת אוברסט לויטננט. לאחר הנסיגה מצרפת ומבלגיה נפצע שוב מרסיסים ב-16 בדצמבר 1944, היום הראשון לקרב הארדנים, אך נשאר עם יחידתו. באפריל 1945 לחם ברם עם יחידתו כחלק מדיוויזיית הפולקסגרנדיר ה-326 בקרב קאסל, ועל פעולותיו בקרב הוענק לו תוספת חרבות לעיטור צלב האבירים של צלב הברזל, ומיד לאחר מכן הוא נפל בשבי האמריקני.

===לאחר המלחמה===
לאחר המלחמה הוא התחתן עם אגנס שטפנס, ועבר לגור במונטריאול, שם חי עד מותו ב-21 באוקטובר 1998.

== קישורים חיצוניים ==

* [https://web.archive.org/web/20150501213449/http://www.lexikon-der-wehrmacht.de/Personenregister/BremmJ.htm יוזף ברם] באתר lexikon-der-wehrmacht 

==הערות שוליים==

קטגוריה:אנשי הוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון וחרבות
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1914
קטגוריה:גרמנים שנפטרו ב-1998
קופיקו המנהל (סדרת טלוויזיה)

קופיקו המנהל הייתה סדרת טלוויזיה ישראלית לילדים המהווה ספין אןף לסדרה "קופיקו". הסדרה ששודרה בין 1 ביולי עד 31 ביולי 2018 בערוץ ג'וניור לצופי yes.

== סקירת הסדרה ==

=== פרקים ===
{| class="wikitable"
!מספר פרק
!שם הפרק
|-
|פרק 1
|קופיקו המנהל
|-
|פרק 2
|המבחן
|-
|פרק 3
|פרויקט הבנייה
|-
|פרק 4
|מכונת הזמן
|-
|פרק 5
|המפקח
|-
|פרק 6
|המגפה החונטוזית
|-
|פרק 7
|ביקור שר החוץ החונטוזזי
|-
|פרק 8
|מיכה ישראלי
|-
|פרק 9
|מנהלת זמנית מאוד
|-
|פרק 10
|שיעורי בית
|-
|פרק 11
|שעת אפס
|-
|פרק 12
|מנהל זמני מאוד
|-
|פרק 13
|הילד הביריון
|-
|פרק 14
|הקוץ
|-
|פרק 15
|שיעור כימיה
|-
|פרק 16
|המכונה
|-
|פרק 17
|מלכודת לשושנה
|-
|פרק 18
|השמאן
|-
|פרק 19
|תחרות במתמטיקה
|-
|פרק 20
|השיקוי
|-
|פרק 21
|פיזיקה
|-
|פרק 22
|הפוליגרף
|-
|פרק 23
|הרקדנית
|-
|פרק 24
|מצלמות אבטחה
|-
|פרק 25
|חוות החיות
|-
|פרק 26
|הקסם החונטוזי
|-
|פרק 27
|מדעי המוח
|-
|פרק 28
|האבא
|-
|פרק 29
|היפנוזה חונטוזית
|-
|פרק 30
|הפתעה
|}

== עלילה ==
=== דמויות ראשיות ===
*קופיקו (ליאור דטאוקר) - קוף מדבר. הופך למנהל החדש במקרה לאחר שסלחוביץ יוצא לטיול בחונטוזה, וממנה את אברום למזכיר שלו לאחר שנתן לחנה חופשה. שושנה כל הזמן מנסה להחליף אותו בתפקיד המנהל ונכשלת כל פעם מחדש. המפקח ברונטהיים אוהב את שיטת הלימוד שלו. קופיקו בעל שיטת ניהול מיוחדת משלו לאהוב על כל התלמידים.
*אברום תפוחי (רודי סעדה) - בעלה של שושנה. מפחד משושנה ורוצה שתיתן לו קצת שקט. מחליף את המזכירה של קופיקו שיוצאת לחופשה.
*שושנה תפוחי (טלי אורן) - אשתו של אברום. שונאת את קופיקו. מורה מחליפה בבית הספר שקופיקו מנהל ויושבת ראש וועד ההורים. מנסה כל הזמן מנסה להחליף אותו בתפקיד המנהל ונכשלת כל פעם מחדש.
*תמר לזר (עידית נוידרפר) - מורה ומחנכת בבית הספר שקופיקו מנהל. אישה מאוד מוכשרת וחכמה. אישה חמה ולבבית, חייכנית ורכה. בתחלית העונה רבה עם שושנה על תפקיד המנהל המחליף.

=== דמויות משנה ===
*מר סלחוביץ (עודד מנשה) - מנהל בית הספר. בפרק הראשון יוצא לחופשה וממנה את קופיקו להחליפו.
*המפקח ברונטהיים (מולי שולמן) - המפקח של בית הספר. שושנה מנסה לשכנע אותו כל הזמן שקופיקו לא יכול להיות מנהל, והוא בכלל אוהב את שיטת ההנהלה והלימוד של קופיקו.

== ראו גם ==
*קופיקו (סדרת טלוויזיה)

==קישורים חיצוניים==
*

קטגוריה:קומדיות מצבים ישראליות
קטגוריה:סדרות קומיות ישראליות לילדים
קטגוריה:Yes הטלוויזיה בלוויין: תוכניות וסדרות
קטגוריה:סדרות טלוויזיה ישראליות בכיכובן של בובות
קטגוריה:סדרות טלוויזיה המבוססות על ספרים
קטגוריה:ערוץ ג'וניור: תוכניות רכש
קליינרייפלינג

קליינרייפלינג (בגרמנית: Kleinreifling) הוא כפר קטן במחוז שטייר שבאוסטריה עילית באוסטריה. אוכלוסייתו כ-760 נפש, נכון לינואר 2018.

==לקריאה נוספת==
* Hofer Hans, Gerhard Sonnenschein, Kleinreifling: Geschichte eines Dorfes im oberösterreichischen Ennstal. Eigenverlag der Autoren, Weyer, 1997

==קישורים חיצוניים==

קטגוריה:אוסטריה עילית: יישובים
נווה תמרים

נווה תמרים הוא יישוב המתוכנן להיות מוקם בשטח המועצה האזורית רמת הנגב, בסמוך לקיבוץ רביבים. היישוב יוקם על קרקע פרטית בשטח של 1,640 דונם, הנמצאת בבעלות נווה תמרים מקבוצת סוטרה, סיאצ'י, חברת שיכון ובינוי ובעלים פרטיים נוספים, ויכלול 2,070 יחידות דיור, רובם בתים צמודי קרקע ומגרש גולף.

==היסטוריה==
הקרקע נרכשה בשנת 1998 על ידי חברת נווה תמרים וסיאצ'י, ומאז החברות פועלות להקמת היישוב.

ההחלטה על הקמת היישוב התקבלה בשנת 1999 על ידי ועדת השרים להתיישבות, אז בראשות אריאל שרון.

ב-2001 זכתה התוכנית לאישור של המועצה הארצית לתכנון ולבנייה. אך משרד הביטחון עיכב את האישור בשל הקרבה של היישוב המתוכנן לשטחי אש.

בשנת 2013 שיכון ובינוי הצטרפה כשותפה בפרויקט, לאחר שרכשה 240 דונם שהיו בבעלות המדינה.

הקמת עיר הבה"דים וחיבור הנגב למרכז הארץ באמצעות תשתיות כבישים ורכבות מהווים נדבך משמעותי וזרז להקמת היישוב.

קבינט הדיור אשרר את ההחלטה על הקמת היישוב בשנת 2018.

==קישורים חיצוניים==
* [https://vaada.rng.org.il/CityPlanDetails?Definement_Entity_Type=10&Entity_Type=ת&Entity_Number=807 עמוד פרטי תוכנית בניין עיר], באתר של מועצה אזורית רמת הנגב
* 
* 

==הערות שוליים==

קטגוריה:הנגב: יישובים
קטגוריה:מועצה אזורית רמת הנגב
קטגוריה:ישראל: יישובים עתידיים
קטגוריה:ישראל: יישובים
קטגוריה:יישובים במחוז הדרום
קטגוריה:רביבים
קטגוריה:יישובים שהוקמו ב-2020
MG 7

MG 7 היא מכונית סלון מתוצרת יצרנית הרכב הבריטית MG Motor (שם מלא: "MG Motor UK Limited") אשר בבעלות תאגיד הרכב הסיני סאיק מוטור, אשר יוצרה בסין בין השנים 2007–2013.

=="MG 7"==

* מנוע בנזין, מנוע הנעה קדמית
* 4 דלתות - סלון
* 5 נוסעים
* 6 כריות אוויר
* מצלמת רוורס
* מערכת בקרת אקלים
* מסך LCD
* צמיגים - חישוקי 17 אינץ'
* פליטת פחמן דו-חמצני ל-ק"מ - 193 גרם
* תאוצה בין 0 - 100 קמ"ש היא 9.5 שניות (מנוע 1.8 ליטר טורבו)
* טיפול - כל 12,000 מייל

===דגמים===
* 1.8 ליטר טורבו
* 2.5 ליטר

==גלריה==
<gallery mode="packed" heights="130">
קובץ:MG 750 2.5 V6 2010 (10661418634).jpg | דגם "MG 7" מנוע V6, שנת 2010
קובץ:MG 7 02 China 2014-04-30.JPG | דגם "MG 7"
קובץ:MG 7 01 China 2014-05-01.jpg | דגם "MG 7"
קובץ:MG 7 black 2008 rear.jpg | דגם "MG 7", שנת 2008
קובץ:MG 7 black 2008 engine.jpg | מנוע 1.8 מגדש טורבו דגם "MG 7"
</gallery>

==ראו גם==
* MG GT

== קישורים חיצוניים ==

* 
* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-2007
קטגוריה:כלי רכב המיוצרים בסין
7
אלבין סטנרוס

אוסקר אלבינוס "אלבין" סטנרוס (בפינית: Oskar Albinus "Albin" Stenroos; 25 בפברואר 1889 – 30 באפריל 1971) היה רץ פיני, אלוף אולימפי בריצת מרתון (פריז 1924) ושיאן עולם בריצות ל-20 ק"מ ול-30 ק"מ. בזירה הבינלאומית, סטנרוס וחבריו הפינים, שבלטו בעולם האתלטיקה של אותה תקופה, כונו "הפינים המעופפים".

== ביוגרפיה ==
באליפות פינלנד שנערכה בשנת 1909 רץ סטנרוס את המרתון הראשון שלו וזכה במדליית ארד. באליפות פינלנד שנערכה בשנת 1910 הוא זכה במדליית זהב בריצת 10000 מטר. 

באולימפיאדת סטוקהולם (1912) זכה סטנרוס בשתי מדליות, כסף וארד. מדליית ארד בריצת 10000 מטר בתוצאה של 32:21.8 דקות, אחרי בן ארצו הנס קולמיינן שקבע שיא אולימפי חדש של 31:20.8 דקות ולואיס טואונימה מארצות הברית (32:06.6 דקות). נוסף לכך, הוא סיים במקום שישי בריצת שדה האישית בתוצאה של 47:23.4 דקות. בריצת השדה שלושת האתלטים הראשונים מכל מדינה מעניקם לה נקודות לפני המיקום שלהם וכך נקבע הדרוג הסופי של התחרות הקבוצתית שבה הוא זכה במדליית כסף בריצת שדה הקבוצתית עם 11 נקודות, אחרי שוודיה עם 10 נקודות ולפני בריטניה עם 49 נקודות.

בשנים 1912–1916 הוא זכה באליפות פינלנד בריצות ל-5000 מטר ול-10000 מטר ובשנים 1915 - 1917 הוא זכה באליפות פינלנד בריצות שדה.

בשנת 1915 קבע סטנרוסבריצת 30 ק"מ שיא עולם חדש של 1:48:06.2 שעות שאותו האו שיר בשנת 1924 (1:46:11.6 שעות). בשנת 1923 הוא קבע בריצת 20 ק"מ שיא עולם חדש של 1:07:11.2 שעות.

באולימפיאדת פריז (1924) זכה סטנרוס במדליית זהב בריצת מרתון בתוצאה של 2:41:22.6 שעות, לפני רומיאו ברטיני מאיטליה (2:47:19.6 שעות) וקלרנס דמאר מארצות הברית (2:48:14.0 שעות). 

במרתון בוסטון שנערך בשנת 1926 הוא זכה במדליית כסף בתוצאה של 2:29:40 שעות אחרי ג'וני מיילס מקנדה (2:25:40 שעות) ולפני קלרנס דמאר (2:32:15 שעות) 

בשנת 1927 פרש מתחרויות בגיל 38 לאחר שלא הצליח לסיים את המרתון בבוסטון.

==קישורים חיצוניים==

== הערות שוליים ==

קטגוריה:אלופים אולימפיים: ריצת מרתון (גברים)
קטגוריה:רצים פינים למרחקים ארוכים
קטגוריה:אתלטים באולימפיאדת סטוקהולם (1912)
קטגוריה:אתלטים באולימפיאדת פריז (1924)
קטגוריה:אלופים אולימפיים פינים: אתלטיקה
קטגוריה:שיאני עולם פינים: אתלטיקה
קטגוריה:פינים שנולדו ב-1889
קטגוריה:פינים שנפטרו ב-1971
טריגון נקוד

טְרִיגוֹן נָקֹד (שם מדעי: Himantura uarnak) הוא מין של טריגון ענקי החי במימי האזור האינדו-פסיפי ממזרח אפריקה עד חופי אוסטרליה, גינאה החדשה וטאיוואן. הוא גם היגר למי הים התיכון ונמצא גם בחופי ישראל. טריגון זה שייך לסוג Himantura, בו גם טריגון הנהרות הענק מנהרות אינדונזיה.

אורכו של הטריגון הנקוד מעל 6 מטרים, מוטת סנפיריו 2 מ' ומשקלו 120 קילוגרם בממוצע. זהו דג שטוח גדול בעל סנפירים גדולים דמויי-כנפיים העוזרים לו לרחף במים. פלג הגוף העליון אפור ומכוסה נקודות, מהם קיבל את שמו. הזנב דק וארוך ובקצהו עצם דוקרנית. לדג עיניים בולטות לבנות מפלג גופו העליון והפה מצוי בצידו התחתון והוא מכיל שיניים רבות.

הטריגון ניזון על קרקעית הים מיצורי ים קטנים שונים כמו סרטנים, טרפידים, צדפות, חלזונות, מיני תולעים ודגי גרם קטנים. שאר הזמן הוא מעדיף לנוח קבור בחול הימי. הוא מצוי בשוניות אלמוגים, לגונות, חופים חוליים וסלעיים, עשבי ים ולעיתים יימצא גם בין מנגרובים או אף במים מתוקים לפרקים קצרים. נקבת הטריגון נמצאת בהריון במשך שנה שלמה ואז משריצה 1–5 טריגונים קטנים.

טריגון זה נפגע בידי האדם עקב ציד ועקב פגיעה בבית גידולו והוא נמצא בסכנת הכחדה.

== קישורים חיצוניים ==

==הערות שוליים==

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:טריגוניים
קטגוריה:ארץ ישראל: בעלי חיים ארסיים
קטגוריה:מיני בעלי חיים פולשים בישראל
קטגוריה:דגי הים התיכון
קטגוריה:דגי ים במזרח אפריקה
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי